ফ্রেশ হয়ে সোফায় গা এলিয়ে ফেসবুকে বন্ধুদের আমার অবস্থান জানাতেই ছবি পাঠানোর অনুরোধ আসতে লাগল। কিন্তু হঠাৎ ওয়াইফাই কানেকশন সমস্যা শুরু করায় আইপ্যাড রেখে টেবিলে রাখা গাইডবুক খুলে বসলাম। এই সমগ্র অঞ্চলটিকে লেক ডিস্ট্রিক্ট বলা হলেও সরকারি নথিতে এই নামটির উল্লেখ নেই। এই জায়গাটির নাম হার্টসপ গ্রাম। আমাদের কটেজের ডান দিকের পাহাড়টির নাম হার্টসপ ডোড (Hartsop Dood)। উচ্চতা ৬১৮ ফুট। আসার পথে যে লেকটি দেখেছি তার নাম উলস ওয়াটার।